b'\n_START_ARTICLE_\nTreptow-K\xc3\xb6penick\n_START_SECTION_\nHistorie\n_START_PARAGRAPH_\nForvaltningsreformen i 2001 resulterte at de tidligere bydelene Treptow og K\xc3\xb6penick ble sl\xc3\xa5tt samme til den n\xc3\xa5v\xc3\xa6rende Treptow-K\xc3\xb6penick. B\xc3\xa5de Treptow og K\xc3\xb6penick l\xc3\xa5 f\xc3\xb8r Tysklands gjenforening i den tidligere DDR.\n_START_SECTION_\nBeliggenhet\n_START_PARAGRAPH_\nBydelen ligger s\xc3\xb8r\xc3\xb8st i Berlin. Treptow-K\xc3\xb6penick er Berlins mest vann- og skogrike bydel med 36,4\xc2\xa0% av arealet best\xc3\xa5ende av vann og innsj\xc3\xb8er (som M\xc3\xbcggelsee) og 43\xc2\xa0% skog (som M\xc3\xbcggelberge).\n_START_SECTION_\nInfrastruktur\n_START_PARAGRAPH_\nBerlins lengste gate kalt Adlergestell (11,9 kilometer) g\xc3\xa5r gjennom bydelen. I Alt-Treptow finnes de s\xc3\xa5kalte Treptowers som er Berlins h\xc3\xb8yeste kontorbygg med 31 etasjer.\n_START_SECTION_\nSeverdigheter\n_START_PARAGRAPH_\nBarokkslottet K\xc3\xb6penick med park, ligger s\xc3\xb8r\xc3\xb8st i bydelen. Slottet inneholder en del av Berlins kunstindustrimuseum. Den store Treptowparken med det det sovjetiske krigsminnesmerket finnes i Alt-Treptow, nordvest i bydelen. I Bohnsdorf finnes boligkvarteret Gartenstadt Falkenberg som fra 2008 f\xc3\xb8rt p\xc3\xa5 UNESCOs liste over verdens kulturarv, for\xc3\xb8vrig som en del av Modernistiske boligomr\xc3\xa5der i Berlin. I ortsteilen Obersch\xc3\xb6neweide finnes friluftscenen Kindl-B\xc3\xbchne Wuhlheide og Volkspark Wuhlheide.\n_START_SECTION_\nTreptow-K\xc3\xb6penick i folklore og kunst\n_START_PARAGRAPH_\nUttrykket K\xc3\xb8penickiade som er synonymt med lurendreieri, stammer fra historien om den arbeidsl\xc3\xb8se skomakeren Wilhelm Voigt som utgav seg for \xc3\xa5 v\xc3\xa6re kaptein i h\xc3\xa6ren og som arresterte borgermesteren i K\xc3\xb6penick.'